[{"text_idx": "#000003", "text": "La Ekonomia Zono lau\u0306 la Silka Vojo estas nova ekonomia regiono formota sur la bazo de la malnova Silka Vojo. La ekonomia zono, kun la azi-pacifika ekonomia sfero c\u0302e la Oriento kaj la eu\u0306ropa ekonomia sfero c\u0302e la Okcidento, estas konsiderata kiel la plej longa kaj potencial-hava ekonomia koridoro. Plej grave, g\u0302i reprezentas la ideon pri kunordigita disvolvo de diversaj urboj lau\u0306 la ekonomia zono. La c\u0302ina prezidanto Xi Jinping unuafoje g\u0302in proponis, kiam li faris paroladon en la Universitato Nazarbayev en Kazah\u0302io. La konstruado de tiu c\u0302i ekonomia zono povos multe influi la mondan ekonomion, c\u0302ar ekzistas ric\u0302aj resursoj en la landoj trovig\u0302antaj en la zono."}, {"text_idx": "#000004", "text": "La Silka Vojo longas je pli ol 7 000 kilometroj tra la eu\u0306razia kontinento kaj trapasas multajn landojn kun la totala log\u0302antaro de preskau\u0306 3 miliardoj. Ekzemple, en la S\u0302anhaja Kunlabora Oraganizo oficiale membras 6 landoj: C\u0302inio, Rusio, Kazah\u0302io, Kirgizio, Tag\u0302ikio kaj Uzbekio. En la organizo 5 landoj havas la statuson de observanto: Mongolio, Pakistano, Hindio, Irano kaj Afganio. Krome jenaj 3 landoj estas traktataj kiel dialogo-partneroj: Belorusio, Turkio kaj Sri-Lanko. Plimulto de tiuj landoj lokig\u0302as lau\u0306 la ekonomia zono de la Silka Vojo."}, {"text_idx": "#000006", "text": "En oktobro 2013 dum sia vizito al la landoj de la Asocio de Landoj Sudorient-Aziaj (ALSA), c\u0302ina prezidanto Xi Jinping unuafoje proponis la konstruadon de la Mara Silka Vojo en la 21a Jarcento."}, {"text_idx": "#000007", "text": "La malnova mara itinero de la Silka Vojo estig\u0302is komence de la dinastioj Qin kaj Han en antikva C\u0302inio. G\u0302i c\u0302iam estis grava ponto por kunligi la Orienton kaj la Okcidenton, kaj Sudorienta Azio konsistigis gravan parton de la Mara Silka Vojo. Surbaze de tia historio, prezidanto Xi proponis c\u0302i tiun strategion, celebrante la dekjaran jubileon de la partnereco inter C\u0302inio kaj ALSA. G\u0302i celas ankau\u0306 profundigi la duflankan kunlaboron, konstrui pli integrigitan komunumon kaj profigiti la popolojn de la du flankoj."}, {"text_idx": "#000008", "text": "En la registara raporto farita en la 5-a de marto 2014, c\u0302ina c\u0302efministro Li Keqiang menciis, ke oni devas urg\u0302e fari planojn por konstrui \"Unu Zonon kaj Unu Vojon\"."}, {"text_idx": "#000009", "text": "Sed kunlaboraj partneroj de la Mara Silka Vojo en la 21a Jarcento ne povas esti limigitaj nur al la ALSA-landoj. G\u0302i helpos ankau\u0306 la landojn lau\u0306 la Mara Silka Vojo por pli striktaj inters\u0302ang\u0302oj kaj kunligos grandajn ekonomiajn regionojn inkluzive de ALSA, suda Azio, okcidenta Azio, norda Afriko kaj Eu\u0306ropo. La ekonomiaj zonoj c\u0302irkau\u0306 la Suda C\u0302ina Maro, Pacifiko kaj la Hindia Oceano estos disvolvitaj kaj la malproksima celo de la Mara Silka Vojo estas realigi la ekonomian kaj komercan integrig\u0302ojn de Azio, Eu\u0306ropo kaj Afriko. ALSA estas la plej c\u0302efa celo de la strategio, c\u0302ar g\u0302i situas en la krucig\u0302ejo de la Mara Silka Vojo kaj samtempe havas vastan politikan kunlaboron kaj solidan ekonomian bazon kun C\u0302inio. La strategio \"la Mara Silka Vojo en la 21a Jarcento\" konformas al la komunaj interesoj kaj postuloj kaj de C\u0302inio kaj de ALSA."}]